План-канспект

вучэбнага занятку па матэматыцы ў І класе (2 год навучання),

Качкарык Святлана Міхайлаўна

настаўнік-дэфектолаг

ДУА “Цырынская сярэдняя школа”

Карэліцкі раён, Гродзенская вобласць

**Тэма**: “Прамавугольнік. Уласцівасці прамавугольніка”.

**Мэта**: на канец вучэбнага занятку вучань павінен называць уласцівасці прамавугольніка.

**Задачы:** фарміраваць уменні адрозніваць прамавугольнік ад іншых геаметрычных фігур; знаходзіць адметныя прыкметы прамавугольніка ад іншых геаметрычных фігур; адпрацоўваць вылічальныя навыкі; развіваць маўленне, мысленне; выхоўваць інтарэс да матэматыкі, культуру зносін, уменне працаваць самастойна.

**Ход вучэбнага занятку**

**Арганізацыйны момант**

Ну-ка проверь, дружок,

Ты готов начать урок?

Всё ль на месте,

Всё ль в порядке,

Ручка, книжка и тетрадка?

**Псіхалагічны настрой**

**Актуалізацыя ведаў**

**Хвілінка чыстапісання**

* Запісаць дату, прапісаць лікі 43,13

**Вуснае лічэнне**. Інтэрактыўная гульня “Так- не”

**Самавызначэнне тэмы**

(на дошцы змешчаны фігуры)

Нам трэба знайсці фігуру ў якой:

- ёсць вуглы;

- чатыры вуглы;

- дзве процілеглыя стораны роўныя;

- вуглы прамыя

З якой фігурай мы будзем сёння знаёміцца? (прамавугольнік)

Сёння мы зноў адпраўляемся ў краіну Геаметрыя. У гэтай краіне ёсць востраў. На востраве жыве вельмі важная фігура (замацоўваецца на дошцы квадрат з каляровай паперы).

Важнасць яе прызнавалася ўсімі жыхарамі краіны. Пры вырабе многіх рэчаў форма гэтай фігуры служыла ўзорам. Каго б ні сустрэла гэтая фігура на сваім шляху, усім выхвалялася: "Паглядзіце, які ў мяне прыгожы выгляд: бакі мае ўсе роўныя, вуглы прамыя, прыгажэй мяне няма фігуры на свеце!»

— Як жа завуць цябе, брат? - пыталіся сустрэчныя.

- Ты ведаеш, як называецца гэтая фігура? (Квадрат.)

— А як ты даведаўся? (стораны роўныя, прамыя вуглы.)

Хадзіў Квадрат па свеце. І стала гнясці яго адзінота: ні пагутарыць, ні папрацаваць у добрай і дружнай кампаніі. А ўжо якая весялосць аднаму? Весела бывае толькі з сябрамі. І вырашыў Квадрат пашукаць сваякоў. "Калі сустрэчу сваяка, то я адразу яго пазнаю, - думаў Квадрат, - бо ён павінен быць на мяне чымсьці падобны".

Аднойчы ён сустракае на шляху такую фігуру:

( выстаўляецца на дошцы прамавугольнік)

Стаў Квадрат да яе прыглядацца. Нешта знаёмае, роднае ўбачыў ён у гэтай фігуры.

- Можа ты здагадаўся, чым падобныя гэтыя фігуры? (усе вуглы прамыя.)

І спытаў тады Квадрат: «Як завуць цябе?»

- Мяне завуць...

- Ведаеш, як называецца гэтая фігура? (прамавугольнік.)

- Правільна, прамавугольнік. А чаму ж яна так называецца? (усе вуглы прамыя.)

- Давай пераканаемся ў гэтым. Пры дапамозе трохвугольніка вымераем ўсе вуглы.

- Колькі старон у прамавугольніка? (4.)

- Пакажы стораны, якія ляжаць адна супраць другой.

Гэта супрацьлеглыя стораны.

- Вымерай іх даўжыню. Што можаш сказаць? (Яны роўныя.)

Вымерай дзве іншыя супрацьлеглыя стораны. (Яны роўныя)

- Паспрабуй зрабіць выснову аб даўжыні процілеглых старон прамавугольніка. (Процілеглыя стораны прамавугольніка роўныя.)

У гэтым можна таксама пераканацца, не вымяраючы стораны, а накладваючы іх адна на другую.

Вось Квадрат і пытаецца: "А мы не сваякі з табой?»

- "Я б таксама рады быў даведацца пра гэта — адказвае Прамавугольнік.

- Калі ў нас знойдуцца чатыры прыкметы, па якіх мы падобныя, значыць, мы з табой блізкія сваякі і ў нас адно прозвішча".

Сталі яны шукаць і знайшлі гэтыя чатыры прыкметы падабенства.

- Давай і мы іх знойдзем.

— (1. Чатыры вуглы. 2. Усе вуглы прамыя 3. Чатыры стараны. 4. Супрацьлеглыя стораны роўныя.)

—А якое ж агульнае прозвішча можа быць у іх? (Прамавугольнік.)

Узрадаваліся Квадрат і Прамавугольнік таму, што знайшлі блізкіх сваякоў, і сталі з тых часоў сябраваць.

- Спадабалася казка? Аб якой новай фігуры ты даведаўся (аб прамавугольніку.)

**Фізкультхвілінка**

**Замацаванне**

**Работа па падручніку.**

№1 –знайсці чатырохвугольнікі, у якіх ўсе вуглы прамыя;

- знайсці чатырохвугольнікі ў якіх процілеглыя стораны роўныя;

- як называюцца гэтыя фігуры?

– знайсці прамавугольнік.

Растлумач, чаму ты вырашыў, што гэта прамавугольнік.

***Рашэнне задачы***

***Работа па картках*** (самастойна ў сшытку)

***Практыкаванне “Выпраў памылкі***” (прыклады з памылкамі на дошцы)

**Рэфлексія**

Што новага ты даведаўся? Што ты ведаў? Якія заданні выклікалі цяжкасці? Якое ты можаш выканаць заданне без дапамогі настаўніка?

**Вынік вучэбнага занятку**